ข่าวประชาสัมพันธ์
เรื่อง    การรับชำระภาษีประจำปี  พ.ศ.  2561
********************
	      เนื่องจากในช่วงเดือนมกราคม 2561 ถึง เดือนเมษายน 2561 เป็นช่วงระยะเวลาที่ผู้มีหน้าที่ต้องเสียภาษี ชำระภาษีแต่ละประเภทในเวลาที่กำหนด
	      ดังนั้น เพื่อสร้างความเข้าใจที่ดี    และเพื่อให้การชำระภาษีและใบอนุญาตต่าง ๆ เป็นไปอย่างถูกต้องเรียบร้อยองค์การบริหารส่วนตำบลไทรทอง จึงขอแจ้งให้ทราบ ดังนี้
	        1. ภาษีโรงเรือนและที่ดิน  ให้เจ้าของทรัพย์สินขอรับแบบแสดงรายการทรัพย์สิน  (ภ.ร.ด.2)   และยื่นต่อพนักงานเจ้าหน้าที่ได้ตั้งแต่เดือนมกราคม - กุมภาพันธ์ 2561  และชำระภาษีภายใน  30  วัน นับแต่วันถัดจากวันที่ได้รับแจ้งการประเมิน (ภ.ร.ด.8)
                  2. ภาษีป้าย  ให้เจ้าของหรือผู้ครอบครองป้าย  ทั้งป้ายที่ติดตั้งใหม่  และป้ายเดิมขอรับแบบแจ้งรายการ (ภ.ป.1)  เพื่อกรอกรายการ  และยื่นต่อพนักงานเจ้าหน้าที่ ได้ตั้งแต่เดือน  มกราคม – มีนาคม  2561   และชำระภาษีป้ายภายใน  15  วัน นับแต่วันที่ได้รับแจ้งการประเมิน (ภ.ป.3)
                  3. ภาษีบำรุงท้องที่ให้เจ้าของที่ดินซึ่งมีหน้าที่เสียภาษีบำรุงท้องที่ ยื่นแบบแสดงรายการที่ดินเป็นรายแปลง(ภ.บ.ท.5) ต่อเจ้าพนักงานประเมินภายในเดือนมกราคมของทุกปี (กรณีที่ครบระยะเวลา 4 ปี) หากพ้นกำหนดจะต้องเสียเงินเพิ่มร้อยละ  10  ของค่าภาษี    และชำระภาษีในเดือนมกราคม – เมษายน ของทุกปี หากพ้นกำหนดจะต้องเสียเงินเพิ่มร้อยละ 2 ต่อเดือน  (เริ่มปี พ.ศ. 2561-2564)
                  4. ค่าธรรมเนียมประกอบกิจการที่เป็นอันตรายต่อสุขภาพ ให้ผู้มีหน้าที่เสียค่าธรรมเนียมมายื่นใบคำร้องขอรับใบอนุญาตและขอต่อใบอนุญาตก่อนวันหมดอายุ  30  วัน  หากพ้นกำหนดจะต้องเสียเงินเพิ่มร้อยละ  20 ของจำนวนค่าธรรมเนียม

		หากท่านมีข้อสงสัยประการใดโปรดติดต่อได้ที่งานพัฒนาและจัดเก็บรายได้ กองคลัง องค์การบริหารส่วนตำบลไทรทอง  โทร.077-480100 ต่อ 107
จึงขอแจ้งให้ทราบโดยทั่วกัน




							งานพัฒนาและจัดเก็บรายได้
					 	      องค์การบริหารส่วนตำบลไทรทอง



